 Otu nwoke onye mba Amerịka na-eme ngagharị iwe nọrọ nisi obodo Amerịka bụ Washington, taa bụ abalị iri abụọ na anọ nke ọnwa Ọkụtoba, kpọọ oku nolu ike ka e kpee onye isi ala mba Amerịka ikpe maka inyere ndị Rọshịa aka nigwu ojoro noge atụm vootu Amerịka gara aga.  Nwoke ahụ aha ya bụ Ryan Clayton chebiri Trump nogige Capitol Hill, ụlọ ọrụ ndị omebe iwu nke mba Amerịka.Mgbe Trump na onye isi oche Sineti Amerịka, bụ Mitch McConnell, na-agafe, Ryan chịịrị flagụ ndị mba Rọshịa na-aja Trump. Ka ọ na-eme nke a, ọ saghepukwere ọnụ ya malite tiwe mkpu noke olu. Ọ na-ekwu nolu bekee Trump is treason!, nke pụtara na Trump bụ onye arụrụala nolu Igbo.Ụnụ ga-echete na a na-ebo Trump na ndị otu ya ebubo na ya na ndị Rọshịa gbakọrọ aka were gwuo ojoro mere Trump jiri merie Hillary Clinton na ntuli aka ahụ e mere na mba Amerịka nafọ gara aga.Kamgbe ahụ ndị Amerịka mechara nhọpụta onye isi ala, ndị Amerịka ka na-eme nyocha. E mechara họpụta onye ọkaikpe pụrụ ịche, bụ Robert Mueller, onye ka na-eme nyocha maka nrụrụ aka ahụ a na-eme Trump na ndị Rọshịa ebubo ya. 